**Határozat: 22-27
 29-42
 52**

 **Rendelet: 2**

**Jegyzőkönyv**

**Zalakaros Város Önkormányzata Képviselőtestülete**

**2019. február 07-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2019. február 07-én** 16,22 órai kezdettel megtartott **nyílt** üléséről.

Jelen vannak: Czirákiné Pakulár Judit alpolgármester, Benkőné Gulyás Edit, Horváth Vencel, Magyar Mária (17,35 órakor jelent meg az ülésteremben) és Szirtes Balázs képviselők, Szabóné dr. Csányi Marianna jegyző, Torma László aljegyző.

Az ülésen nincs jelen Novák Ferenc polgármester és Kötő Attila képviselő.

Tanácskozási joggal jelen van: Horváthé Juhász Barbara pénzügyi osztályvezető, Tóthné Őri Ibolya városfejlesztési osztályvezető, Szijártóné Gorza Klára könyvvizsgáló, Kovács Szabolcs ügyvezető, Cziráki László vezérigazgató, Sinkovics Norbert igazgató és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Czirákiné Pakulár Judit: Köszönti a megjelenteket. Megállapítja, hogy az ülés határozatképes, mivel 4 képviselőtestületi tag az ülésen jelen van.

Jegyzőkönyv hitelesítőknek javasolja: Horváth Vencel és Szirtes Balázs képviselőt.

Szavazásra teszi fel a jegyzőkönyv hitelesítőire tett javaslatot.

Képviselőtestület 4 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Czirákiné Pakulár Judit: Javaslatot tesz a napirendi pontokra és ismerteti azt.

**Napirend:**

1. **Polgármester beszámolója**

Előadó: Czirákiné Pakulár Judit alpolgármester

1. **Az Önkormányzat 2019. évi költségvetésének megállapítása**

Előadó: Czirákiné Pakulár Judit alpolgármester

1. **KÖH 2019. évi költségvetésének megállapítása**

Előadó: Czirákiné Pakulár Judit alpolgármester

1. **Adósságot keletkeztető ügyletekből eredő fizetési kötelezettségek a költségvetési évet követő három évre várható összege határozatban történő elfogadása**

Előadó: Czirákiné Pakulár Judit alpolgármester

1. **2019. évi igazgatási szünet**

Előadó: Czirákiné Pakulár Judit alpolgármester

1. **2019. évi Város Napi rendezvény előkészítése**

Előadó: Czirákiné Pakulár Judit alpolgármester

1. **A Zalakarosi Óvoda és Bölcsőde intézményegységeinek 2019. évi zárva tartása**

Előadó: Czirákiné Pakulár Judit alpolgármester

1. **Zalakarosi Óvoda és Bölcsőde intézményvezetői beosztás ellátására vonatkozó**

**pályázati kiírás jóváhagyása**

Előadó: Czirákiné Pakulár Judit alpolgármester

1. **Egészségterv elfogadása**

Előadó: Czirákiné Pakulár Judit alpolgármester

1. **Beszámoló a Zalakarosi Közösségi Ház és Könyvtár 2018. évi munkájáról**

Előadó: Czirákiné Pakulár Judit alpolgármester

1. **2019. évi Közművelődési terv**

Előadó: Czirákiné Pakulár Judit alpolgármester

1. **Zalakarosi Közösségi Ház és Könyvtár 2018-2023. évi képzési tervének elfogadása**

Előadó: Czirákiné Pakulár Judit alpolgármester

1. **Zalakarosi Rendőrőrs részére eszközátadási javaslat**

Előadó: Czirákiné Pakulár Judit alpolgármester

1. **Szkalka Péter villamos energiaellátás kérelme**

Előadó: Czirákiné Pakulár Judit alpolgármester

1. **Zalakaros Város Önkormányzatának „Ipari létesítmény: műhelyek és raktárok**

**bérbeadása” tárgyú pályázati felhívásának és bérleti szerződés tervezetének**

**elfogadása**

Előadó: Czirákiné Pakulár Judit alpolgármester

1. **„Közösségi közlekedés projekt keretében Zalakaros 1052/6, 1052/7, 1052/8, 1149/10, 1149/11, 1149/12, 1149/13, 1330/7, 1330/8, 1330/9, 72/5, 72/7 hrsz-ú ingatlanain megvalósult buszöblök területének önkormányzati tulajdonba vétele, illetve a 1052/9, 1330/6 hrsz-ú ingatlanok állami tulajdonba adása.”**

Előadó: Czirákiné Pakulár Judit alpolgármester

1. **Zalakaros településrendezési eszközeinek módosítása állami főépítészi eljárással**

Előadó: Czirákiné Pakulár Judit alpolgármester

1. **Zalakaros településrendezési eszközeinek módosítása véleményezési szakaszában beérkezett észrevételek megtárgyalása**

Előadó: Czirákiné Pakulár Judit alpolgármester

1. **Pályázat benyújtása csöntepusztai illegális hulladéklerakó felszámolására**

Előadó: Czirákiné Pakulár Judit alpolgármester

1. **Zalakaros Sportjáért Közhasznú Közalapítvány Kuratórium elnökének ZÁRT**

**és tagjainak, valamit a felügyelő bizottsági elnök és tagok megbízása**

Előadó: Czirákiné Pakulár Judit alpolgármester

1. **„Zalakaros Közbiztonságáért” Közalapítvány Kuratórium elnökének ZÁRT**

**és tagjainak, valamit a felügyelő bizottsági elnök és tagok megbízása**

Előadó: Czirákiné Pakulár Judit alpolgármester

1. **„Zalakaros Új Templomáért” Közhasznú Közalapítvány Kuratórium ZÁRT**

 **elnökének és tagjainak, valamit a felügyelő bizottsági elnök és tagok**

**megbízása**

Előadó: Czirákiné Pakulár Judit alpolgármester

1. **Fogorvosi praxisjog átadása ZÁRT**

Előadó: Czirákiné Pakulár Judit alpolgármester

1. **Területfejlesztés (villamos energiaellátás) miatt szükségessé váló ZÁRT**

**útrendezés Zalakaros, 1124/74 és 1440 hrsz-ú utak rendezési terv szerinti kiigazítása**

Előadó: Czirákiné Pakulár Judit alpolgármester

1. **A Zalakarosi Fürdő névváltozása ZÁRT**

Előadó: Czirákiné Pakulár Judit alpolgármester

1. **Gránit Gyógyfürdő Zrt. Közbeszerzési Szabályzatának módosítása ZÁRT**

Előadó: Czirákiné Pakulár Judit alpolgármester

1. **Egyebek:**

 **27/1: Dr. Tarnai Zsuzsanna háziorvos tájékoztatása a háziorvosi ZÁRT**

 **helyzetről**

 Előadó: Czirákiné Pakulár Judit alpolgármester

 **27/2: Zalakaros, 061/3 hrsz-ú önkormányzati ingatlanon lévő ZÁRT
 istálló bérbe adásának pályázati kiírása** Előadó: Czirákiné Pakulár Judit alpolgármester

 **27/3: Zalakarosi Turisztikai Nonprofit Kft. részére előleg biztosítása** Előadó: Czirákiné Pakulár Judit alpolgármester

 **27/4: Gyógyhelyfejlesztési projekt ZÁRT** Előadó: Czirákiné Pakulár Judit alpolgármester

Czirákiné Pakulár Judit: Javasolja napirendre venni a meghívóban nem szereplő 27/2 számú Zalakaros, 061/3 hrsz-ú önkormányzati ingatlanon lévő istálló bérbe adásának pályázati kiírása című és a 27/3 számú a Zalakarosi Turisztikai Nonprofit Kft. részére előleg biztosítása című, valamint a 27/4. számú Gyógyhelyfejlesztési projekt című napirendeket, melyet szavazásra tesz fel.

 Képviselőtestület 4 igen szavazattal, ellenszavazat és tartózkodás nélkül a napirendi javaslatot elfogadta.

Czirákiné Pakulár Judit: Javasolja, hogy a meghívóban szereplő 20-26 számú napirendi pontok, valamint a 27/1, 27/2 valamint a 27/4 számú napirendi pontok zárt ülés keretében kerüljenek megtárgyalásra, figyelemmel az Mötv. 46. §. /2/ bekezdés c./ pontjára.

Szavazásra teszi fel az elhangzott javaslatot.

 Képviselőtestület 4 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 22/2019. (II.07.) számú határozata:**

Zalakaros Város Önkormányzat Képviselőtestülete elrendeli a meghívóban szereplő 20-26 számú napirendi pontok, valamint a 27/1, 27/2, valamint a 27/4 számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

Horváth Vencel: A képviselőtestületi ülést megelőző bizottsági ülésen két olyan témában született döntés, mely önálló napirendként nem szerepel a képviselőtestületi ülésen. Technikai javaslata, hogy a Termáltó közbeszerzés indításával kapcsolatban hozott bizottsági határozatot, melyben javaslattal él a képviselőtestület felé, hogy hatalmazza fel a polgármestert, hogy az önkormányzat képviseletében nyilatkozatot és tulajdonosi hozzájárulást adjon a polgármesteri beszámoló keretében tárgyalja a testület. A szociális tűzifa szállítás többletköltségének finanszírozására vonatkozó bizottsági javaslatot pedig a költségvetési rendeletnél javasolja megtárgyalni.

**Napirend tárgyalása:**

1. **Polgármesteri beszámoló**

 Előadó: Czirákiné Pakulár Judit alpolgármester
 (Előterjesztés a jegyzőkönyvhöz mellékelve.)

Czirákiné Pakulár Judit: A Termáltó csatornakiváltásával kapcsolatban tájékoztatja a testületet, hogy a kiviteli tervek elkészültek. A vízjogi létesítési engedély is megvan, de még nem jogerős, ha jogerős lesz, elindulhat a közbeszerzési eljárás.

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 41/2019. (II.07.) számú határozata és a Pénzügyi, Városüzemeltetési, Ügyrendi és Humánpolitikai Bizottság 46/2019. (II.07.) számú határozata:**

A bizottság javasolja a képviselőtestület számára, hogy hatalmazza fel a polgármestert, hogy az önkormányzat képviseletében nyilatkozzon és tulajdonosi hozzájárulást adjon arra, hogy a Termáltó csatorna rekonstrukció kivitelezése során kikerülő földet a volt TSZ major területén kijelölt területre a Kivitelező beszállíthatja és lerakhatja, a csatorna megerősítéséhez az önkormányzat tulajdonát képező volt TSZ major területén fellelhető, hasznosítható anyagokból, amennyiben szükségessé válik, ennek használatát térítésmentesen átadja a Kivitelező részére, valamint a kihordott betoncsatorna anyagokat a Kivitelező lerakhatja szintén a volt TSZ major területén kijelölt területre. Az Önkormányzat a beszállított beton anyagot ledaráltatja és azt a későbbiek során felhasználja.

Czirákiné Pakulár Judit: Szavazásra teszi fel a bizottsági javaslatot.

 Képviselőtestület 4 igen szavazattal, ellenszavazat és tartózkodás nélkül a javaslatot elfogadta.

Czirákiné Pakulár Judit: Szavazásra teszi fel a polgármesteri beszámolót.

 Képviselőtestület 4 igen szavazattal, ellenszavazat és tartózkodás nélkül a polgármesteri beszámolót elfogadta.

 A szavazás eredményeképp a napirend kapcsán a képviselőtestület az alábbi határozatot hozta:

**Képviselőtestület 23/2019. (II.07.) számú határozata:**

Zalakaros Város Önkormányzat Képviselőtestülete a polgármesteri beszámolót elfogadja az alábbi kiegészítéssel:

1./ Zalakaros Város Önkormányzat Képviselőtestülete felhatalmazza a polgármestert, hogy az önkormányzat képviseletében nyilatkozzon és tulajdonosi hozzájárulást adjon arra, hogy a Termáltó csatorna rekonstrukció kivitelezése során kikerülő földet a volt TSZ major területén kijelölt területre a Kivitelező beszállíthatja és lerakhatja, a csatorna megerősítéséhez az önkormányzat tulajdonát képező volt TSZ major területén fellelhető, hasznosítható anyagokból, amennyiben szükségessé válik, ennek használatát térítésmentesen átadja a Kivitelező részére, valamint a kihordott betoncsatorna anyagokat a Kivitelező lerakhatja szintén a volt TSZ major területén kijelölt területre.

Az Önkormányzat a beszállított beton anyagot ledaráltatja és azt a későbbiek során felhasználja.

Határidő: azonnal

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

1. **Az Önkormányzat 2019. évi költségvetésének megállapítása**

Előadó: Czirákiné Pakulár Judit alpolgármester

(Előterjesztés a jegyzőkönyvhöz mellékelve.)

Horváth Vencel: Ismerteti a 2019.01.31-i összevont bizottsági határozatokat:

**Gazdasági, Városfejlesztési és Turisztikai Bizottság 21/2019. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 26/2019. (I.31.) számú határozata:**

A bizottság javasolja a képviselőtestület számára az előterjesztés szerinti rendeleti és határozati javaslat elfogadását az alábbi kiegészítésekkel:

* A határozati javaslat 1./ pontjában az szerepeljen, Zalakaros Város Önkormányzat Képviselőtestülete a Zalakarosi Közösségi Ház és Könyvtár intézményben a bérfejlesztés mértékét 2019. január 1-jétől 10 %-ban állapítja meg, az irányító szervi támogatást 27.475.900 Ft-ban határozza meg, a Zalakarosi Közösségi Ház és Könyvtár intézményvezetőjének 20 000 Ft/hó illetménykiegészítést állapít meg határozott időre 2019. január 1-jétől 2019. december 31-ig. Az önkormányzat engedélyezi a jelenleg munkaügyi központ általi támogatással foglalkoztatott dolgozó 2019. december 31-ig történő tovább foglalkoztatását, ennek megfelelően 2019. augusztus 1-jétől az intézmény létszámkeretének 5,6 főre történő emelését. Éves átlagos intézményi létszám 5 fő.
* A határozati javaslat 2./ pontjában az szerepeljen, hogy a képviselőtestület a Zalakarosi Óvoda és Bölcsőde intézményben a bérfejlesztés mértékét 2019. január 1-jétől 10 %-ban állapítja meg, az irányító szervi támogatást 121.283.653 Ft-ban határozza meg. Az intézmény létszámkerete 2019. május 31-ig 27 fő, 2019. június 1-jétől 26,5 fő.
* A határozati javaslat 3./ pontját az előterjesztés szerint javasolja elfogadni, azaz, a képviselőtestület a Zalakaros Város Önkormányzatánál foglalkoztatottak részére a bérfejlesztés mértékét 2019. január 1-jétől 10 %-ban állapítja meg. A létszámkeret 8 fő.
* A határozati javaslat 4./ pontjában az szerepeljen, a képviselőtestület a Karos- Park Kft-nél a bérfejlesztés mértékét 2019. január 1-jétől 10 %-ban engedélyezze, a közfoglalkoztatottak cafeteria juttatásának kerete a tartalékok között kerül megállapításra, a könyvvizsgáló a képviselőtestületi ülésig tegyen javaslatot a Kft-nek biztosítandó forrás megbontására, mekkora összegű szolgáltatásvásárlással és mekkora összegű támogatással biztosítható forrás a Kft-nek, illetve a Kft ügyvezetőjének díjazásáról a Karos- Park Kft. 2019. évi üzleti tervének tárgyalásakor döntsön a képviselőtestület.
* A határozati javaslat 5./ és 6./ pontjában az előző ponthoz hasonlóan a két könyvvizsgáló véleménye alapján kerüljön a finanszírozás módja meghatározásra, a Zalakarosi Turisztikai Egyesület elnöke és a Zalakarosi Turisztikai Nonprofit Kft. ügyvezetője javaslatot tehet a két szervezetnek biztosított összes támogatáson belül az arányok módosítására.
* A határozati javaslat 7./ pontját az előterjesztés szerint javasolja elfogadni, azaz, Zalakaros Város Önkormányzat Képviselőtestülete felhatalmazza a polgármestert, folytasson egyeztetéseket a Tankerületi Központtal az iskolaépület Napnyugat köz felőli tető rekonstrukciójának finanszírozásáról.
* A határozati javaslatot új ponttal javasolja kiegészíteni a bizottság, a költségvetésben jóváhagyott beruházási, felújítási célok – a Civil Ház biztonságos üzemeltetésének feltételét biztosító kiegészítő munkák, mentőállomás átalakítása, egészségügyi centrum kialakítása, valamint a kötelezettségvállalással terhelt előirányzatok kivételével- a gyógyhelyi központ pályázat tárgyalásos eljárásának lezárultáig csak a képviselőtestület jóváhagyásával indíthatók.

**Gazdasági, Városfejlesztési és Turisztikai Bizottság 33/2019. (II.07.) számú határozata és a Pénzügyi, Városüzemeltetési, Ügyrendi és Humánpolitikai Bizottság 38/2019. (II.07.) számú határozata:**

A bizottság javasolja a képviselőtestület számára, hogy a 2019. évi költségvetésről szóló önkormányzati rendelet megalapozásához az alábbi határozatot fogadja el:

1./ Zalakaros Város Önkormányzat Képviselőtestülete a Zalakarosi Közösségi Ház és Könyvtár intézményben a bérfejlesztés mértékét 2019. január 1-jétől 10 %-ban állapítja meg, az irányító szervi támogatást 27.475.900 Ft-ban határozza meg, a Zalakarosi Közösségi Ház és Könyvtár intézményvezetőjének 20 000 Ft/hó illetménykiegészítést állapít meg határozott időre 2019. január 1-jétől 2019. december 31-ig. Az önkormányzat engedélyezi a jelenleg munkaügyi központ általi támogatással foglalkoztatott dolgozó 2019. december 31-ig történő tovább foglalkoztatását, ennek megfelelően 2019. augusztus 1-jétől az intézmény létszámkeretének 5,6 főre történő emelését. Éves átlagos intézményi létszám 5 fő.

2./ Zalakaros Város Önkormányzat Képviselőtestülete a Zalakarosi Óvoda és Bölcsőde intézményben a bérfejlesztés mértékét 2019. január 1-jétől 10 %-ban állapítja meg, az irányító szervi támogatást 121.283.653 Ft-ban határozza meg. Az intézmény létszámkerete 2019. május 31-ig 27 fő, 2019. június 1-jétől 26,5 fő.
3./ Zalakaros Város Önkormányzat Képviselőtestülete a Zalakaros Város Önkormányzatánál foglalkoztatottak részére a bérfejlesztés mértékét 2019. január 1-jétől 10 %-ban állapítja meg. A létszámkeret 8 fő.
4.1./ Zalakaros Város Önkormányzat Képviselőtestülete a Karos- Park Kft -nél a bérfejlesztés mértékét 2019. január 1-jétől 10 %-ban engedélyezi, a közfoglalkoztatottak cafeteria juttatásának kerete a tartalékok között kerül megállapításra. A közszolgáltatási szerződésben foglalt feladatok ellátására 137.431.000 Ft + áfa összeget biztosít, általános működési támogatásként a közmunka programmal kapcsolatos feladatok ellátása és a munkaügyi központhoz benyújtott pályázat önrészének finanszírozására 22.069.000 Ft forrást nyújt.
4.2./ Zalakaros Város Önkormányzat Képviselőtestülete a Karos- Park Kft ügyvezetőjének díjazásáról az üzleti terv tárgyalásakor dönt.
5./ Zalakaros Város Önkormányzat Képviselőtestülete a Zalakarosi Turisztikai Egyesület részére 17.500.000 Ft működési támogatást hagy jóvá.
6./ Zalakaros Város Önkormányzat Képviselőtestülete a Zalakarosi Turisztikai Nonprofit Kft. részére 62.250.000 Ft működési támogatást hagy jóvá.
7./ Zalakaros Város Önkormányzat Képviselőtestülete felhatalmazza a polgármestert, folytasson egyeztetéseket a Tankerületi Központtal az iskolaépület Napnyugat köz felőli tető rekonstrukciójának finanszírozásáról.
8./A költségvetésben jóváhagyott beruházási, felújítási célok – a Civil Ház biztonságos üzemeltetésének feltételét biztosító kiegészítő munkák, mentőállomás átalakítása, egészségügyi centrum kialakítása, kerékpárúthoz kapcsolódó pótmunkák valamint a kötelezettségvállalással terhelt előirányzatok kivételével- a gyógyhelyi központ pályázat tárgyalásos eljárásának lezárultáig csak a képviselőtestület jóváhagyásával indíthatók.

Horváth Vencel: A bizottságok a 2019.02.07-i összevont bizottsági ülésen elhangzottak alapján javasolják a képviselőtestületnek a szociális tűzifa szállítás kapcsán az alábbi javaslat elfogadását:

**Gazdasági, Városfejlesztési és Turisztikai Bizottság 42/2019. (II.07.) számú határozata és a Pénzügyi, Városüzemeltetési, Ügyrendi és Humánpolitikai Bizottság 47/2019. (II.07.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását. (Zalakaros Város Önkormányzat Képviselőtestülete a szociális célú tűzifa lakosságnak történő közvetlen kiszállítás, valamint a tűzifa szállítás többletköltségére bruttó 500.000 Ft-ot különít el önkormányzat 2019. évi költségvetése szociális keretének terhére.)

Horváth Vencel: A bizottságok előző héten és a képviselőtestületi ülést megelőző bizottsági ülésen is tárgyalták a költségvetés tervezetét. A múlt heti bizottsági ülésen a bizottság feladatot határozott meg, elsősorban a Karos-Park Kft. és a Zalakarosi Turisztikai Nonprofit Kft. könyvvizsgálója részére, hogy tegyenek javaslatot a gazdasági társaságoknak biztosítandó forrás megbontására, mekkora összegű szolgáltatásvásárlással és mekkora összegű támogatással biztosítható forrás számukra. Továbbá a Zalakarosi Turisztikai Egyesület elnöke és a Zalakarosi Turisztikai Nonprofit Kft. ügyvezetője javaslatot tehetett a két szervezetnek biztosított összes támogatáson belül az arányok módosítására. Ezen túl a határozati javaslatot új ponttal javasolta kiegészíteni a bizottság, a költségvetésben jóváhagyott beruházási, felújítási célok – a Civil Ház biztonságos üzemeltetésének feltételét biztosító kiegészítő munkák, mentőállomás átalakítása, egészségügyi centrum kialakítása, valamint a kötelezettségvállalással terhelt előirányzatok kivételével- a gyógyhelyi központ pályázat tárgyalásos eljárásának lezárultáig csak a képviselőtestület jóváhagyásával indíthatók. A kivételként felsoroltakat az ülés előtti bizottsági ülésen hozott határozat alapján javasolt kiegészíteni új ponttal, a kerékpárúthoz kapcsolódó pótmunkákkal. A szociális célú tűzifa kapcsán a tűzifa lakosságnak történő közvetlen kiszállítás, valamint a tűzifa szállítás többletköltségére bruttó 500.000 Ft-ot javasolt a bizottság elkülöníteni önkormányzat 2019. évi költségvetése szociális keretének terhére. A költségvetés tervezetét kiegyensúlyozott költségvetésnek jellemzi.

Szijártóné Gorza Klára: A költségvetés tervezetét áttekintve az önkormányzati feladatellátás biztosított, a költségvetés tervezete többkörös egyeztetés eredményeképp született meg, a költségvetési rendelettervezet és mellékletei minden lényeges információt tartalmaznak, a költségvetés egyensúlya biztosított. A rendelettervezet előterjesztése a vonatkozó előírásoknak megfelelően történt, tartalma összhangban van a jogszabályi követelményekkel. Véleménye szerint a rendelettervezet rendeletalkotásra alkalmas.

Czirákiné Pakulár Judit: Örül, hogy a költségvetés kiegyensúlyozott. A kiadások mértékletességet tanúsítanak. Kiemelt feladatként szól a Gyógyhelyi pályázatról.

Czirákiné Pakulár Judit: Szavazásra teszi fel a költségvetés megalapozásához a testületi ülést megelőző bizottsági ülésen hozott határozatot kiegészítve a szociális tűzifára vonatkozó bizottsági határozattal, vagyis, hogy a képviselőtestület a szociális célú tűzifa lakosságnak történő közvetlen kiszállítás, valamint a tűzifa szállítás többletköltségére bruttó 500.000 Ft-ot különítsen el önkormányzat 2019. évi költségvetése szociális keretének terhére.

 Képviselőtestület 4 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

 **Képviselőtestület 24/2019. (II.07.) számú határozata:**

Zalakaros Város Önkormányzat Képviselőtestülete a 2019. évi költségvetésről szóló önkormányzati rendelet megalapozásához az alábbi határozatot fogadja el:

1./ Zalakaros Város Önkormányzat Képviselőtestülete a Zalakarosi Közösségi Ház és Könyvtár intézményben a bérfejlesztés mértékét 2019. január 1-jétől 10 %-ban állapítja meg, az irányító szervi támogatást 27.475.900 Ft-ban határozza meg, a Zalakarosi Közösségi Ház és Könyvtár intézményvezetőjének 20 000 Ft/hó illetménykiegészítést állapít meg határozott időre 2019. január 1-jétől 2019. december 31-ig. Az önkormányzat engedélyezi a jelenleg munkaügyi központ általi támogatással foglalkoztatott dolgozó 2019. december 31-ig történő továbbfoglalkoztatását, ennek megfelelően 2019. augusztus 1-jétől az intézmény létszámkeretének 5,6 főre történő emelését. Éves átlagos intézményi létszám 5 fő.

2./ Zalakaros Város Önkormányzat Képviselőtestülete a Zalakarosi Óvoda és Bölcsőde intézményben a bérfejlesztés mértékét 2019. január 1-jétől 10 %-ban állapítja meg, az irányító szervi támogatást 121.283.653 Ft-ban határozza meg. Az intézmény létszámkerete 2019. május 31-ig 27 fő, 2019. június 1-jétől 26,5 fő.

3./ Zalakaros Város Önkormányzat Képviselőtestülete a Zalakaros Város Önkormányzatánál foglalkoztatottak részére a bérfejlesztés mértékét 2019. január 1-jétől 10 %-ban állapítja meg. A létszámkeret 8 fő.

4.1./ Zalakaros Város Önkormányzat Képviselőtestülete a Karos- Park Kft -nél a bérfejlesztés mértékét 2019. január 1-jétől 10 %-ban engedélyezi, a közfoglalkoztatottak cafeteria juttatásának kerete a tartalékok között kerül megállapításra. A közszolgáltatási szerződésben foglalt feladatok ellátására 137.431.000 Ft + áfa összeget biztosít, általános működési támogatásként a közmunka programmal kapcsolatos feladatok ellátása és a munkaügyi központhoz benyújtott pályázat önrészének finanszírozására 22.069.000 Ft forrást nyújt.

4.2./ Zalakaros Város Önkormányzat Képviselőtestülete a Karos- Park Kft ügyvezetőjének díjazásáról az üzleti terv tárgyalásakor dönt.

5./ Zalakaros Város Önkormányzat Képviselőtestülete a Zalakarosi Turisztikai Egyesület részére 17.500.000 Ft működési támogatást hagy jóvá.

6./ Zalakaros Város Önkormányzat Képviselőtestülete a Zalakarosi Turisztikai Nonprofit Kft. részére 62.250.000 Ft működési támogatást hagy jóvá.

7./ Zalakaros Város Önkormányzat Képviselőtestülete felhatalmazza a polgármestert, folytasson egyeztetéseket a Tankerületi Központtal az iskolaépület Napnyugat köz felőli tető rekonstrukciójának finanszírozásáról.

8./ Zalakaros Város Önkormányzat Képviselőtestülete a szociális célú tűzifa lakosságnak történő közvetlen kiszállítás, valamint a tűzifa szállítás többletköltségére bruttó 500.000 Ft-ot különít el önkormányzat 2019. évi költségvetése szociális keretének terhére.

9./ A költségvetésben jóváhagyott beruházási, felújítási célok – a Civil Ház biztonságos üzemeltetésének feltételét biztosító kiegészítő munkák, mentőállomás átalakítása, egészségügyi centrum kialakítása, kerékpárúthoz kapcsolódó pótmunkák valamint a kötelezettségvállalással terhelt előirányzatok kivételével- a gyógyhelyi központ pályázat tárgyalásos eljárásának lezárultáig csak a képviselőtestület jóváhagyásával indíthatók.

Határidő: azonnal – 1., 2.,3., 4., 5., 6. 8. és 9. pontok vonatkozásában
 2019. február 28. – 7. pontok vonatkozásában
Felelős: Novák Ferenc polgármester
Operatív felelős: Horváthné Juhász Barbara pénzügyi osztályvezető
 Bodor Johanna igazgatási ügyintéző – határozat megküldése Zalakarosi

 Közösségi Ház és Könyvtár, Zalakarosi Óvoda és Bölcsőde, Karos-Park
 Kft, Zalakarosi Turisztikai Egyesület, Zalakarosi Turisztikai Nonprofit Kft.

 vezetőinek részére

Czirákiné Pakulár Judit: Szavazásra teszi fel az előterjesztés szerinti rendelettervezet elfogadását.

 Képviselőtestület 4 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzat Képviselőtestülete megalkotja az 1/2019. (II.8.) önkormányzati rendeletét a 2019. évi költségvetésről.

(A rendelet hiteles szövege a jegyzőkönyv melléklete.)

1. **KÖH 2019. évi költségvetésének megállapítása**

Előadó: Czirákiné Pakulár Judit alpolgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 22/2019. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 27/2019. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Szijártóné Gorza Klára: A közös hivatal költségvetése az önkormányzat költségvetésébe beépítésre került. Javasolja elfogadásra.

Czirákiné Pakulár Judit: Szavazásra teszi fel az előterjesztés szerinti határozati javaslat elfogadását.

 Képviselőtestület 4 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

 **Képviselőtestület 25/2019. (II.07.) számú határozata:**

1./ Zalakaros Város Önkormányzat Képviselőtestülete a 2019. évi költségvetési rendeletéhez elfogadja a Zalakarosi Közös Hivatal költségvetését

137.515.608 forint bevételi előirányzattal

137.515.608 forint kiadási előirányzattal

2./ Zalakaros Város Önkormányzat Képviselőtestülete 2019. január 1-jétől a köztisztviselői illetményalapot 44.450 Ft-ról 48.895 Ft-ra emeli, melynek hatására 9,1 %-os bértömeg emelést hagy jóvá a törvény szerinti illetmények vonatkozásában. A bérfejlesztés összege 11 hónapra 7.498.542 Ft, mely bértömeg felosztása a munkáltató döntése.

Határidő: azonnal

Felelős: Szabóné Dr. Csányi Mariann jegyző

Operatív felelős: Horváthné Juhász Barbara pénzügyi osztályvezető

1. **Adósságot keletkeztető ügyletekből eredő fizetési kötelezettségek a költségvetési**

**évet követő három évre várható összege határozatban történő elfogadása**

Előadó: Czirákiné Pakulár Judit alpolgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 23/2019. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 28/2019. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Czirákiné Pakulár Judit: Szavazásra teszi fel az előterjesztés szerinti határozati javaslat elfogadását.

 Képviselőtestület 4 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 26/2019. (II.07.) számú határozata:**

Zalakaros Város Önkormányzat Képviselőtestülete az államháztartásról szóló 2011. évi CXCV. törvény 29/A.§-a, a Magyarország gazdasági stabilitásáról szóló 2011. évi CXCIV. törvény 45. § (1) bekezdés a) pontja felhatalmazása alapján a módosított 353/2011 (XII.30.) Kormányrendeletben meghatározzak szerint az önkormányzat saját bevételeinek, valamint a Magyarország gazdasági stabilitásáról szól 2011. évi CXCIV törvény 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő 3 évre várható összegét a következők szerint állapítja meg:

adatok Ft-ban

|  |  |  |  |  |  |  |
| --- | --- | --- | --- | --- | --- | --- |
| **sor- sz.** | **Megnevezés** | **2019** | **2020** | **2021** | **2021** | összesen |
| 1. | Helyi adók |  532.000.000 | 532.000.000 | 532.000.000 | 532.000.000 | **2.128.000.000** |
| 2. | Tulajdonosi bevételek | 6.000.000 | 6.000.000 | 6.000.000 | 6.000.000 | **24.000.000** |
| 3. | Díjak, pótlékok, bírságok, települési adók | 500.000 | 500.000 | 500.000 | 500.000 | 2.000.000 |
| 4. | Immateriális javak, ingatlanok és egyéb tárgyi eszközök értékesítése | 0 | 0 | 0 | 0 | 0 |
| 5. | Részvények értékesítése és részesedések megszűnéséhez kapcsolódó bevételek | 0 | 0 | 0 | 0 | 0 |
| 6. | Privatizációból származó bevételek | 0 | 0 | 0 | 0 | 0 |
| 7. | Garancia és kezességvállalásból származó bevételek | 0 | 0 | 0 | 0 | 0 |
|   | **Saját bevételek** | **538.500.000** | **538.500.000** | **538.500.000** | **538.500.000** | **2.154.000.000** |
|   | **Saját bevételek 50%-a** | **269.250.000** | **269.250.000** | **269.250.000** | **269.250.000** | **1.077.000.000** |
|   | **Előző évben keletkezett tárgyévet terhelő fizetési kötelezettség** |  19.947.462  | 19.462.862 | 18.968.263 | 18.470.672 | 76.849.259 |
| 8. | Hitelből eredő fizetési kötelezettség  |  19.947.462  | 19.462.862 | 18.968.263 | 18.470.672 | 76.849.259 |
| 9. | Kölcsönből eredő fizetési kötelezettség  |  0 | 0 | 0 | 0 | 0 |
| 10. | Hitelviszonyt megtestesítő értékpapírból eredő fizetési kötelezettség | 0 | 0 | 0 | 0 | 0 |
| 11. | Adott váltóból eredő fizetési kötelezettség |  0 | 0 | 0 | 0 | 0 |
| 12. | Pénzügyi lízingből eredő fizetési kötelezettség  |  0 | 0 | 0 | 0 | 0 |
| 13. | Halasztott fizetés, részletfizetés fizetési kötelezettsége  |  0 | 0 | 0 | 0 | 0 |
| 14. | Szerződésben kikötött visszavásárlási kötelezettség  |  0 | 0 | 0 | 0 | 0 |
| 15. | Kezesség-, és garanciavállalásból eredő fizetési kötelezettség |  0 | 0 | 0 | 0 | 0 |
|   | **Tárgyévben keletkezett, illetve keletkező, tárgyévet terhelő fizetési kötelezettség** | 0 | 0 | 0 | 0 | 0 |
| 16. | Hitelből eredő fizetési kötelezettség  | 0 | 0 | 0 | 0 | 0 |
| 17. | Kölcsönből eredő fizetési kötelezettség  |  0 | 0 | 0 | 0 | 0 |
| 18. | Hitelviszonyt megtestesítő értékpapírból eredő fizetési kötelezettség |  0 | 0 | 0 | 0 | 0 |
| 19. | Adott váltóból eredő fizetési kötelezettség |  0 | 0 | 0 | 0 | 0 |
| 20. | Pénzügyi lízingből eredő fizetési kötelezettség  |  0 | 0 | 0 | 0 | 0 |
| 21. | Halasztott fizetés, részletfizetés fizetési kötelezettsége  |  0 | 0 | 0 | 0 | 0 |
| 22. | Szerződésben kikötött visszavásárlási kötelezettség  |  0 | 0 | 0 | 0 | 0 |
| 23. | Kezesség-, és garanciavállalásból eredő fizetési kötelezettség |  0 | 0 | 0 | 0 | 0 |
| 24. | Fizetési kötelezettség összesen |  19.947.462  | 19.462.862 | 18.968.263 | 18.470.672 | 76.849.259 |
| 25. | Fizetési kötelezettséggel csökkentett saját bevétel | 249.302.538 | 249.787.138 | 250.281.737 | 250.779.328 | 1.000.150.741 |

Határidő: azonnal

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető

1. **2019. évi igazgatási szünet**

Előadó: Czirákiné Pakulár Judit alpolgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 15/2019. (I.31.) számú határozata:**

A bizottság javasolja a képviselőtestület számára az előterjesztés szerinti rendeleti javaslat elfogadását.

Czirákiné Pakulár Judit: Szavazásra teszi fel az előterjesztés szerinti rendelettervezet elfogadását.

 Képviselőtestület 4 igen szavazattal, ellenszavazat és tartózkodás nélkül a javaslatot elfogadta és az alábbi rendeletet fogadta el:

Zalakaros Város Önkormányzat Képviselőtestülete megalkotja a 2/2019. (II. 8.) önkormányzati rendeletét a 2019. évi igazgatási szünet elrendeléséről.

(A rendelet hiteles szövege a jegyzőkönyv melléklete.)

Dr. Tarnai Zsuzsanna háziorvos 16,49 órakor megjelent az ülésteremben.

1. **2019. évi Város Napi rendezvény előkészítése**

Előadó: Czirákiné Pakulár Judit alpolgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 24/2019. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 29/2019. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását az alábbi kiegészítésekkel:

* a bizottság felkéri a Zalakarosi Turisztikai Nonprofit Kft. ügyvezetőjét vizsgálja felül, hogy a péntek 19 órás program kezdési időpontja későbbre tolható-e.
* a bizottság felkéri a Zalakarosi Turisztikai Nonprofit Kft. ügyvezetőjét, hogy a képviselőtestületi ülésig adjon tájékoztatást arról, hogy az ünnepi műsort követő vendéglátásra a zalakarosi és a VIP vendégek bejutásának rendszerét milyen módon kívánják megvalósítani.
* a bizottság javasolja a képviselőtestület számára, hogy a vendéglátás hibrid megvalósítását támogassa, az önkéntes alapon szerveződő főzőcsapatok mellett, szolgáltató cég igénybevétele is történjen
* a bizottság felkéri a Zalakarosi Turisztikai Nonprofit Kft. ügyvezetőjét, hogy folytasson tárgyalást arról, hogy mindkét fél hosszú távú érdekeire figyelemmel, a Szilágyi Cukrászda önköltségi áron biztosítsa a város napi tortát.

Czirákiné Pakulár Judit: Szavazásra teszi fel a bizottsági javaslat elfogadását.

 Képviselőtestület 4 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 27/2019. (II.07.) számú határozata:**

Zalakaros Város Önkormányzat Képviselőtestülete a Város Napi rendezvény sikeres megvalósítása érdekében az alábbi határozatot hozza:

1./ Az ünnepi műsor a Kertmoziban 2019. július 19-én (péntek) 18:00 órakor kerül megrendezésre.

Határidő: 2019. július 19.

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár intézményvezető

2.1./ Zalakaros Város Önkormányzat Képviselőtestülete a szórakoztató rendezvények és a vendéglátás megszervezésére a Zalakarosi Turisztikai Nonprofit Kft-t kéri fel. A Kft. a település polgárai részére vendéglátás megszervezését is biztosítja, amelynek tartalma egytálétel és ital.

2.2./ Zalakaros Város Önkormányzat Képviselőtestülete a kulturális és szórakoztató programok tervének módosítását jóváhagyja, azzal, hogy a július 19-ére tervezett Operett és musical slágerek kezdési időpontja 20:30.

2.3./ Zalakaros Város Önkormányzat Képviselőtestülete jóváhagyja a Zalakarosi Turisztikai Nonprofit Kft. ügyvezetőjének tájékoztatását arról, hogy az ünnepi műsort követő vendéglátásra a zalakarosi és a VIP vendégek bejutásának rendszerét a terület jelképes lezárásával, házirend kifüggesztésével és a biztonsági személyzet növelésével kívánja megvalósítani, valamint 4 fő biztonsági őrt kíván alkalmazni a vendéglátás alatt. Ezen többlet költségeket a torta önköltségi áron történő beszerzésével kívánja fedezni.

2.4./ Zalakaros Város Önkormányzat Képviselőtestülete a vendéglátás hibrid megvalósítását támogatja, az önkéntes alapon szerveződő főzőcsapatok mellett, szolgáltató cég igénybevétele is történjen.

2.5./ Zalakaros Város Önkormányzat Képviselőtestülete felkéri a Zalakarosi Turisztikai Nonprofit Kft. ügyvezetőjét, hogy folytasson tárgyalást arról, hogy mindkét fél hosszú távú érdekeire figyelemmel, a Szilágyi Cukrászda önköltségi áron biztosítsa a város napi tortát.

Határidő: 2019. július 20.

Felelős: Novák Ferenc polgármester

Operatív felelős: Kovács Szabolcs Turisztikai Nonprofit Kft. ügyvezetője

3./ Zalakaros Város Önkormányzat Képviselőtestülete a Város Napi rendezvény költségeit az előterjesztés 3. melléklete szerint 2.150.000 Ft erejéig a 2019. évi költségvetésből biztosítja.

Határidő: 2019. július 20.

Felelős: Novák Ferenc polgármester

Horváthné Juhász Barbara pénzügyi osztályvezető

4./ Zalakaros Város Önkormányzat Képviselőtestülete a testvérvárosi küldöttség szállás-és étkezés költségeit a külkapcsolatokra tervezett előirányzat terhére biztosítja.

Határidő: 2019. július 20.

Felelős: Novák Ferenc polgármester

Horváthné Juhász Barbara pénzügyi osztályvezető

Kovács Szabolcs és Sinkovics Norbert 16,53 órakor távozott az ülésteremből.

Czirákiné Pakulár Judit: Bejelenti, hogy a képviselőtestület 16,53 órától zárt ülés keretében folytatja munkáját.

Czirákiné Pakulár Judit: Bejelenti, hogy a képviselőtestület 17,48 órától nyílt ülés keretében folytatja munkáját.

Sinkovics Norbert 17,48 órakor megjelent az ülésteremben.

Magyar Mária 17,48 órakor megjelent az ülésteremben.

1. **A Zalakarosi Óvoda és Bölcsőde intézményegységeinek 2019. évi zárva tartása**

(Előterjesztés a jegyzőkönyvhöz mellékelve.)

Előadó: Czirákiné Pakulár Judit alpolgármester

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 16/2019. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Czirákiné Pakulár Judit: Szavazásra teszi fel az előterjesztés szerinti határozati javaslat elfogadását.

 Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 29/2019. (II.07.) számú határozata:**

1./ Zalakaros Város Önkormányzat Képviselőtestülete a Zalakarosi Óvoda és Bölcsőde bölcsődei, óvodai intézményegységében valamint a konyhán 2019. július 1-től 19-ig tartó nyári leállás idejét jóváhagyja.

2./ Zalakaros Város Önkormányzat Képviselőtestülete felkéri a Zalakarosi Óvoda és Bölcsőde intézményvezetőjét, hogy a szülőket a nyári zárva tartásról tájékoztassa.

3./ Zalakaros Város Önkormányzat Képviselőtestülete felkéri a polgármestert, hogy keresse meg Galambok Község Önkormányzatát, hogy a két fenntartó az óvodák nyári leállásának idejére a kölcsönösség elvének figyelembevételével a gyermekek napközbeni ellátásának lehetőségét biztosítsa az óvodákban.

Határidő: 2019. február 15.

Felelős: Novák Ferenc polgármester

Operatív felelős: Torma László aljegyző

 Szenyéri Lászlóné intézményvezető-helyettes

1. **Zalakarosi Óvoda és Bölcsőde intézményvezetői beosztás ellátására vonatkozó pályázati kiírás jóváhagyása**

Előadó: Czirákiné Pakulár Judit alpolgármester

(Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 21/2019. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Czirákiné Pakulár Judit: Szavazásra teszi fel az előterjesztés szerinti határozati javaslat elfogadását.

 Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 30/2019. (II.07.) számú határozata:**

1./ Zalakaros Város Önkormányzatának Képviselőtestülete pályázatot hirdet a Zalakarosi Óvoda és Bölcsőde intézményvezetői feladatainak ellátására az alábbi tartalommal:

Zalakaros Város Önkormányzatának Képviselőtestülete pályázatot hirdet **intézményvezető (magasabb vezető)** beosztás ellátására

**A közalkalmazotti jogviszony időtartama:**

Határozatlan idejű közalkalmazotti jogviszony.

A magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.

**Foglalkoztatás jellege:** teljes munkaidő.

**A közalkalmazott által betöltendő munkakör:** óvodapedagógus.

**A magasabb vezetői megbízás időtartama:** A magasabb vezetői megbízás határozott időre, öt évre szól, **2019. június 1. napjától 2024. július 1. napjáig**.

**A munkavégzés helye:**

Zalakarosi Óvoda és Bölcsőde, 8749 Zalakaros, Liget utca 37/B.

**A beosztáshoz tartozó, illetve a magasabb vezetői megbízással járó lényeges feladatok:**

A köznevelési törvény 69.§-ában meghatározottak, különösen: az intézmény vezetője felel az intézmény szakszerű és törvényes működéséért, gazdálkodásáért és gyakorolja a munkáltatói jogot a munkatársak felett.

**Illetmény és juttatások:**

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény, a nemzeti köznevelésről szóló 2011. évi CXC. törvény, valamint a pedagógusok előmeneteli és illetményrendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet rendelkezései az irányadók.

**Pályázati feltételek:**

* óvodapedagógus felsőfokú iskolai végzettség;
* pedagógus–szakvizsga keretében szerzett intézményvezetői szakképzettség;
* legalább 5 év pedagógus munkakörben vagy heti tíz tanóra vagy foglalkozás megtartására vonatkozó óraadói megbízás ellátása során szerzett szakmai gyakorlat;
* a nevelési-oktatási intézményben pedagógus munkakörben fennálló, határozatlan időre, teljes munkaidőre szóló alkalmazás, vagy a megbízással egyidejűleg pedagógus munkakörben történő határozatlan időre, teljes munkaidőre szóló alkalmazás;
* büntetlen előélet, illetve annak igazolása, hogy a pályázó nem áll foglalkozástól eltiltás hatálya alatt.

**A pályázat részeként benyújtandó dokumentumok, iratok, igazolások:**

* szakmai önéletrajz,
* az intézmény vezetésére, fejlesztésére vonatkozó, a magasabb vezetői megbízás idejére szóló 5 éves vezetési program,
* érvényes hatósági erkölcsi bizonyítvány,
* a végzettséget, szakképzettséget, gyakorlatot igazoló okiratok másolata,
* nyilatkozat arról, hogy a pályázó hozzájárul a pályázati anyagban foglalt személyes adatainak a pályázati eljárással összefüggésben szükséges kezeléséhez, továbbításához;
* előzetes kötelezettségvállalás arra, hogy a pályázó az egyes vagyonnyilatkozat-tételi kötelezettségekről szóló 2007. évi CLII. törvény szerint a magasabb vezetői beosztás ellátására megbízást megelőzően vagyonnyilatkozatot tesz;
* nyilatkozatot arról, hogy a pályázó a vezetői megbízásról szóló előterjesztés tárgyalását nyílt vagy zárt ülésen kívánja –e.

A magasabb vezető beosztás megbízásra benyújtott pályázat részét képező vezetési program, a vezetési programmal kapcsolatosan a köznevelési törvény alapján véleményezésre jogosultak által kialakított vélemény és a vélemény kialakításával kapcsolatos szavazás eredménye közérdekből nyilvános adat, amely a köznevelési intézmény honlapján közzétételre kerül.

**A pályázat benyújtásának határideje:** **2019. március 31.**

A pályázati kiírással kapcsolatosan további információt Gaál Krisztina személyzeti-és önkormányzati referens nyújt, a +36 93 340-100/125-ös telefonszámon.

**A pályázatok benyújtásának módja:**

Személyesen vagy postai úton, az eredeti pályázati anyag Zalakaros Város Polgármestere részére történő megküldésével (8749 Zalakaros, Gyógyfürdő tér 1.) – a borítékon feltüntetve a „Zalakarosi Óvoda és Bölcsőde intézményvezetői pályázat” megjelölést.

**A pályázat elbírálásának módja, rendje:**

A pályázati feltételeknek megfelelő pályázatot a véleményezési jogkörrel rendelkezők véleményezik, a pályázókat a Pénzügyi, Városüzemeltetési, Ügyrendi és Humánpolitikai Bizottság meghallgatja. Ezt követően dönt Zalakaros Város Önkormányzat Képviselőtestülete a megbízásról. A pályázat kiírója fenntartja a jogot, hogy a pályázatot eredménytelennek nyilvánítsa.

**A pályázat elbírálásának határideje:** **2019. májusi soros testületi ülés**

**A pályázati kiírás további közzétételének helye, ideje:**

* Oktatási és Kulturális Közlöny – 2019. február vége
* [www.zalakaros.hu](http://www.zalakaros.hu) internetes oldal – 2019. február 25.

**A KÖZIGÁLLÁS publikálási időpontja:** 2019. február 25.

2./ Zalakaros Város Önkormányzatának Képviselőtestülete felkéri a polgármestert, hogy gondoskodjon a pályázati felhívás megjelentetéséről.
Határidő: 2019. február 20.
Felelős: Novák Ferenc polgármester
Operatív felelős: Gaál Krisztina személyzeti-és önkormányzati referens

1. **Egészségterv elfogadása**

Előadó: Czirákiné Pakulár Judit alpolgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 17/2019. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Benkőné Gulyás Edit: Kéri javítani az Egészségterv fed lapját, hogy az intervallum 2019-2024 legyen.

Czirákiné Pakulár Judit: Nagyon szép munkának tartja, fontos, hogy a többi szervezetünk is be tud kapcsolódni ebbe.

Benkőné Gulyás Edit: Van egy mondás mely így szól: egészség nélkül minden semmi.

Czirákiné Pakulár Judit: Szavazásra teszi fel az előterjesztés szerinti határozati javaslat elfogadását.

 Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 31/2019. (II.07.) számú határozata:**

1./ Zalakaros Város Önkormányzatának Képviselőtestülete fontosnak tartja az Egészséges Városok nemzeti szervezetének működését, valamint azt a hozzáadott értéket, amelyet a város lakóinak egészségfejlesztése érdekében megvalósít.

2./ Zalakaros Város Önkormányzatának Képviselőtestülete elfogadja Egészséges Városok Szövetségéhez való tartozás jegyében Zalakaros Város Önkormányzat Egészségfejlesztési tervét.

3./ Zalakaros Város Önkormányzatának Képviselőtestülete megerősíti, hogy fejlesztéseiben szem előtt tartja az egészséges lakókörnyezet megőrzését, az egészséges természeti környezet óvását. Döntéseiben, koncepcióiban az egészségügyi intézményeinek fenntartása mellett nagy gondot fordít az egészséges környezetnek - mint az egészséget legnagyobb mértékben befolyásoló tényezőknek - a vizsgálatára, lakosságra gyakorolt hatásainak elemzésére

Határidő: azonnal

Felelős:Novák Ferenc, polgármester

Operatív felelős:dr. Szentgyörgyvölgyi Eszter jogi referens, Fülöp Attiláné, Csöndör Katalin pénzügyi ügyintézők

1. **Beszámoló a Zalakarosi Közösségi Ház és Könyvtár 2018. évi munkájáról**

Előadó: Czirákiné Pakulár Judit alpolgármester

(Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 18/2019. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Czirákiné Pakulár Judit: Megköszöni a Zalakarosi Közösségi Ház és Könyvtár munkáját.

Szavazásra teszi fel az előterjesztés szerinti határozati javaslat elfogadását.

 Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 32/2019. (II.07.) számú határozata:**

Zalakaros Város Képviselőtestülete a Zalakarosi Közösségi Ház és Könyvtár 2018. évi szakmai beszámolóját tudomásul veszi és elfogadja.

Határidő: azonnal

Felelős:Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár igazgató

1. **2019. évi Közművelődési terv**

Előadó: Czirákiné Pakulár Judit alpolgármester

 (Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 19/2019. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

A bizottság javasolja továbbá a képviselőtestület számára, hogy a 2019. évi költségvetésben a Civil Ház biztonságos üzemeltetésének feltételét biztosító kiegészítő munkákra különítsen el 700 000 Ft-ot.

Czirákiné Pakulár Judit: Szavazásra teszi fel az előterjesztés szerinti határozati javaslat elfogadását. A költségvetési rendeletbe beépítésre került a Civil Ház biztonságos üzemeltetésének feltételét biztosító kiegészítő munkákra a 700 000 Ft.

 Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 33/2019. (II.07.) számú határozata:**

1./ Zalakaros Város Önkormányzat Képviselőtestülete a Zalakarosi Közösségi Ház és Könyvtár 2019. évi munkatervét elfogadja, a kitűzött célok sikeres megvalósítása érdekében.

2./ Zalakaros Város Önkormányzat Képviselőtestülete a Kertmozi 2019. évi rendezvények költségvetési tervét az előterjesztés 2. számú melléklete szerint elfogadja, a megfelelő üzemeltetés és kitűzött célok sikeres megvalósítása érdekében.

3./ Zalakaros Város Önkormányzat Képviselőtestülete a mellékletekben szereplő rendezvénytervet jóváhagyja.

Határidő: 2019. december 31 és folyamatos

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház és Könyvtár intézményvezető

4./ Zalakaros Város Önkormányzat Képviselőtestülete a Zalakarosi Közösségi Ház és Könyvtár 2019.évi költségvetésében biztosítja a jóváhagyott munkatervben foglaltak megvalósításának pénzügyi forrásait.

Határidő: 2019. március 31 illetve folyamatos

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető

1. **Zalakarosi Közösségi Ház és Könyvtár 2018-2023. évi képzési tervének elfogadása**

Előadó: Czirákiné Pakulár Judit alpolgármester

(Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 20/2019. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Czirákiné Pakulár Judit: Szavazásra teszi fel az előterjesztés szerinti határozati javaslat elfogadását.

 Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 34/2019. (II.07.) számú határozata:**

Zalakaros Város Önkormányzat Képviselőtestülete, a Zalakarosi Közösségi Ház és Könyvtár – a határozat mellékletét képező – 2018-2023. évi képzési tervét elfogadja.

Határidő: 2019. március 20. illetve folyamatos

Felelős: Novák Ferenc polgármester

Operatív felelős: Sinkovics Norbert intézményvezető

1. **Zalakarosi Rendőrőrs részére eszközátadási javaslat**

Előadó: Czirákiné Pakulár Judit alpolgármester

(Előterjesztés a jegyzőkönyvhöz mellékelve.)

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 24/2019. (I.31.) számú határozata:**A bizottság javasolja a képviselőtestület számára az előterjesztés szerinti határozati javaslat elfogadását.
A bizottság javasolja továbbá a képviselőtestület számára, hogy a rendőrség részére történő eszközátadás gyakorlatán változtasson, a közalapítvány a beszerzendő eszközökre tegyen javaslatot, az önkormányzat pedig közvetlenül vásárolja meg a szükséges eszközt és adja át a rendőrség részére.

Czirákiné Pakulár Judit: Szavazásra teszi fel az előterjesztés szerinti határozati javaslat elfogadását.

 Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 35/2019. (II.07.) számú határozata:**

**I.**

1./ Zalakaros Város Önkormányzat Képviselőtestülete egyetért a Zalakaros Közbiztonságáért Közalapítvány 1 db multifunkciós porszívó eszköz felajánlási szándékával.
2./ Zalakaros Város Önkormányzat Képviselőtestülete közreműködik a Zalakaros Közbiztonságáért Közalapítvány és a Zala Megyei Rendőr-főkapitányság átadás-átvételi eljárásaiban és a kapcsolódó nyilatkozatok megtételében.
3./ Zalakaros Város Önkormányzat Képviselőtestülete felhatalmazza a polgármestert a megállapodások aláírására.

Határidő:             2019. március 31.

Felelős:               Novák Ferenc, polgármester

Operatív felelős: Dr. Szentgyörgyvölgyi Eszter jogi referens

**II.**Zalakaros Város Önkormányzat Képviselőtestülete a rendőrség részére történő eszközátadás gyakorlatán változtatni kíván, a közalapítvány a beszerzendő eszközökre tesz javaslatot, az önkormányzat pedig közvetlenül vásárolja meg a szükséges eszközt és adja át a rendőrség részére.

Határidő:             folyamatosFelelős:               Novák Ferenc, polgármesterOperatív felelős: Dr. Szentgyörgyvölgyi Eszter jogi referensHorváthné Juhász Barbara pénzügyi osztályvezető - tájékoztatásul

1. **Szkalka Péter villamos energiaellátás kérelme**

Előadó: Czirákiné Pakulár Judit alpolgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 25/2019. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat „B” változatának elfogadását.

**Pénzügyi, Városüzemeltetési, Ügyrendi és Humánpolitikai Bizottság 30/2019. (I.31.) számú határozata:**

A határozati javaslat „A” és „B” változatát sem támogatta a bizottság.

Sinkovics Norbert 18,10 órakor távozott az ülésteremből.

Czirákiné Pakulár Judit: Javasolja a határozati javaslat „B” változatának elfogadását, melyet szavazásra tesz fel.

 Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 36/2019. (II.07.) számú határozata:**

1./ Zalakaros Város Önkormányzat Képviselőtestülete a Zalakaros, Kanicai út 89. szám alatti ingatlan villamos energia ellátása ügyében a légkábellel történő kiépítéshez nem járul hozzá, a földkábellel történő ellátástól nem tekint el, az önkormányzati oszlopokat és hálózatot az E.ON-nak nem adja át.

2./ Zalakaros Város Önkormányzat Képviselőtestülete felkéri a polgármestert, hogy a döntésről a kérelmezőt értesítse.

Határidő: 2019. március 15.

Felelős: Novák Ferenc polgármester

Operatív felelős: Bognár Ottó Péter településüzemeltetési-és katasztrófavédelmi referens

1. **Zalakaros Város Önkormányzatának „Ipari létesítmény: műhelyek és raktárok bérbeadása” tárgyú pályázati felhívásának és bérleti szerződés tervezetének elfogadása**

Előadó: Czirákiné Pakulár Judit alpolgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 27/2019. (I.31.) számú határozata és a Pénzügyi, Városüzemeltetési, Ügyrendi és Humánpolitikai Bizottság 32/2019. (I.31.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Czirákiné Pakulár Judit: Szavazásra teszi fel az előterjesztés szerinti határozati javaslat elfogadását.

 Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 37/2019. (II.07.) számú határozata:**

Zalakaros Város Önkormányzat Képviselőtestülete a Zalakaros, 1323/9 hrsz-ú ingatlanon létesülő ipari létesítmény: műhelyek és az azokhoz kapcsolódó raktárok bérlésére vonatkozó bérleti szerződés tervezetét elfogadja.

Határidő: 2019. február 28.

Felelős: Novák Ferenc polgármester
Operatív felelős: Tóth Enikő projektmenedzser, Szilágyi Erika, településstratégiai referens

1. **„Közösségi közlekedés projekt keretében Zalakaros 1052/6, 1052/7, 1052/8, 1149/10, 1149/11, 1149/12, 1149/13, 1330/7, 1330/8, 1330/9, 72/5, 72/7 hrsz-ú ingatlanain megvalósult buszöblök területének önkormányzati tulajdonba vétele, illetve a 1052/9, 1330/6 hrsz-ú ingatlanok állami tulajdonba adása.”**

Előadó: Czirákiné Pakulár Judit alpolgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 34/2019. (II.07.) számú határozata és a Pénzügyi, Városüzemeltetési, Ügyrendi és Humánpolitikai Bizottság 39/2019. (II.07.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Czirákiné Pakulár Judit: Szavazásra teszi fel az előterjesztés szerinti határozati javaslat elfogadását.

 Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 38/2019. (II.07.) számú határozata:**

1./ Zalakaros Város Önkormányzat Képviselőtestülete a Zalakaros, belterület *1052/3* hrsz.-ú, 7620 m2 nagyságú „kivett országos közút” megjelölésű ingatlan megosztása során a kialakult 1052/6 hrsz.-ú, 58 m2 nagyságú „kivett országos közút” megjelölésű állami tulajdonban lévő ingatlant, a 1052/7 hrsz.-ú, 36 m2 nagyságú „kivett országos közút” megjelölésű állami tulajdonban lévő ingatlant és a 1052/8 hrsz.-ú, 18 m2 nagyságú „kivett országos közút” megjelölésű állami tulajdonban lévő ingatlant térítésmentesen önkormányzati tulajdonba kívánja venni.

2./ Zalakaros Város Önkormányzat Képviselőtestülete a Zalakaros 1052/9 hrsz.-ú, 6 m2 nagyságú „kivett közterület” megjelölésű önkormányzati tulajdonban lévő ingatlant térítésmentesen állami tulajdonba kívánja adni.

3./ Zalakaros Város Önkormányzat Képviselőtestülete a Zalakaros, belterület *1149/3* hrsz.-ú, 4451 m2 nagyságú „kivett országos közút” megjelölésű ingatlan megosztása során a kialakult 1149/10 hrsz.-ú, 20 m2 nagyságú „kivett országos közút” megjelölésű állami tulajdonban lévő ingatlant, a 1149/11 hrsz.-ú, 19 m2 nagyságú „kivett országos közút” megjelölésű állami tulajdonban lévő ingatlant, a 1149/12 hrsz.-ú, 29 m2 nagyságú „kivett országos közút” megjelölésű állami tulajdonban lévő ingatlant, és a 1149/13 hrsz.-ú, 18 m2 nagyságú „kivett országos közút” megjelölésű állami tulajdonban lévő ingatlant térítésmentesen önkormányzati tulajdonba kívánja venni.

4./ Zalakaros Város Önkormányzat Képviselőtestülete a Zalakaros, belterület *1330/2* hrsz.-ú, 1 ha 3535 m2 nagyságú „kivett országos közút” megjelölésű ingatlan megosztása során a kialakult 1330/7 hrsz.-ú, 35 m2 nagyságú „kivett országos közút” megjelölésű állami tulajdonban lévő ingatlant, a 1330/8 hrsz.-ú, 42 m2 nagyságú „kivett országos közút” megjelölésű állami tulajdonban lévő ingatlant, a 1330/9 hrsz.-ú, 72 m2 nagyságú „kivett országos közút” megjelölésű állami tulajdonban lévő ingatlant térítésmentesen önkormányzati tulajdonba kívánja venni.

5./ Zalakaros Város Önkormányzat Képviselőtestülete a Zalakaros 1330/6 hrsz.-ú, 9 m2 nagyságú „kivett autóbuszmegálló” megjelölésű önkormányzati tulajdonban lévő ingatlant térítésmentesen állami tulajdonba kívánja adni.

6./ Zalakaros Város Önkormányzat Képviselőtestülete felhatalmazza a Polgármestert a szükséges szerződések, okiratok aláírására.

7./ Zalakaros Város Önkormányzat Képviselőtestülete meghatalmazza a Csetneki Ügyvédi Irodát (8800 Nagykanizsa, Sugár út 42.) a megyei illetékes közlekedési hatóság megkeresésével és a hatósági hozzájárulás beszerzésével.

8./ Zalakaros Város Önkormányzat Képviselőtestülete meghatalmazza a Csetneki Ügyvédi Irodát az okiratok szerkesztésével, ellenjegyzésével, aláírások lebonyolításával.

9./ Zalakaros Város Önkormányzat Képviselőtestülete úgy határoz, hogy az Önkormányzat vállalja, hogy az 1., 2., 3. 4. és 5. pontban megjelölt ingatlanok tulajdonjog átvezetése érdekében felmerülő valamennyi költséget, eljárási díjat megfizeti. Ez ingatlanonként 6.600, - Ft (12 x 6.600 = 79.200, - azaz hetvenkilencezer-kettőszáz forint).

10./ A döntés alapjául a közúti közlekedésről szóló 1988. évi I. tv. 32. § (3) bekezdése szolgál.

Határidő: azonnal
Felelős: Novák Ferenc polgármester
Operatív felelős: Tóthné Őri Ibolya városfejlesztési osztályvezető

1. **Zalakaros településrendezési eszközeinek módosítása állami főépítészi eljárással**

Előadó: Czirákiné Pakulár Judit alpolgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 35/2019. (II.07.) számú határozata és a Pénzügyi, Városüzemeltetési, Ügyrendi és Humánpolitikai Bizottság 40/2019. (II.07.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Czirákiné Pakulár Judit: Szavazásra teszi fel az előterjesztés szerinti határozati javaslat elfogadását.

 Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 39/2019. (II.07.) számú határozata:**

1./ Zalakaros Város Önkormányzat Képviselőtestülete kezdeményezi a településrendezési eszköz módosítását, mely a HÉSZ 1. § (3) bekezdésében szereplő 1. melléklet 1-2018 számozású 1:4000 léptékű szabályozási terv jelmagyarázatából a beépítésre szánt és beépítésre nem szánt övezetek normatív előírásainak törlésére vonatkozik.

2./ Zalakaros Város Önkormányzat Képviselőtestülete felkéri a Polgármestert, hogy a településrendezési eszköz módosításával kapcsolatban a szükséges intézkedést tegye meg.

Határidő: folyamatos

Felelős: Novák Ferenc polgármester

Operatív felelős: Berczeli Emília főépítész

1. **Zalakaros településrendezési eszközeinek módosítása véleményezési szakaszában beérkezett észrevételek megtárgyalása**

Előadó: Czirákiné Pakulár Judit alpolgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 36/2019. (II.07.) számú határozata és a Pénzügyi, Városüzemeltetési, Ügyrendi és Humánpolitikai Bizottság 41/2019. (II.07.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Czirákiné Pakulár Judit: Szavazásra teszi fel az előterjesztés szerinti határozati javaslat elfogadását.

 Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 40/2019. (II.07.) számú határozata:**

1./ Zalakaros Város Önkormányzat Képviselőtestülete a településrendezési eszközök módosítása véleményezési szakaszban lefolytatott partnerségi egyeztetésről készült jegyzőkönyvet az 1. melléklet szerint megismerte és elfogadja.

2./ Zalakaros Város Önkormányzat Képviselőtestülete a településrendezési eszközök módosítása véleményezési szakaszban beérkezett államigazgatási szervek véleményeit a 2. melléklet szerint megismerte, az előterjesztésben elfogadásra javasolt véleményeket az alábbiak szerint elfogadja:

1. A Zala Megyei Kormányhivatal, Kormánymegbízotti Kabinet, Állami Főépítész véleményének 2. pontjában kéri a rendelet tervezet javítását, kéri megnevezni, hogy a hatályos helyi építési szabályzat hányadik melléklete a szabályozási terv, mely módosításra kerül. A véleményt az önkormányzat elfogadja, a rendelet tervezet javításra kerül.
2. A Zala Megyei Kormányhivatal, Kormánymegbízotti Kabinet, Állami Főépítész véleményének 3. pontjában kéri a rendelet tervezet javítását, a szabályozási terv-részlet szó javítását szabályozási tervre. A véleményt az önkormányzat elfogadja, a rendelet tervezet javításra kerül.

3./ Zalakaros Város Önkormányzat Képviselőtestülete a településrendezési eszközök módosítása véleményezési szakaszt lezárja, felkéri a Polgármestert, hogy gondoskodjon az elfogadott vélemények beépítéséről a településrendezési eszközök tervezetébe.

Határidő: folyamatos

Felelős: Novák Ferenc polgármester

Operatív felelős: Berczeli Emília főépítész

1. **Pályázat benyújtása csöntepusztai illegális hulladéklerakó felszámolására**

Előadó: Czirákiné Pakulár Judit alpolgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 37/2019. (II.07.) számú határozata és a Pénzügyi, Városüzemeltetési, Ügyrendi és Humánpolitikai Bizottság 42/2019. (II.07.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, a településgondnok és a Karos- Park Kft. mérje fel, hogy a településen található-e további illegális hulladéklerakó, és ha igen, az kerüljön be a pályázatba.

Czirákiné Pakulár Judit: Szavazásra teszi fel az előterjesztés szerinti határozati javaslat elfogadását.

 Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 41/2019. (II.07.) számú határozata:**

1./ Zalakaros Város Önkormányzat Képviselőtestülete határozatban rögzíti, hogy pályázatot nyújt be az Innovációs és Technológiai Minisztérium által illegális hulladéklerakó felszámolására kiírt pályázati felhívásra a csöntepusztai illegális hulladéklerakó felszámolása céljából, azzal a kiegészítéssel, hogy a településgondnokság és a Karos- Park Kft. mérje fel, hogy a településen található-e további illegális hulladéklerakó, és ha igen, az kerüljön be a pályázatba. Felhatalmazza a polgármestert a pályázat benyújtására, és a pályázattal kapcsolatos jognyilatkozatok megtételére.

2./ A pályázat benyújtásához és megvalósításához saját forrás nem szükséges.

Határidő: 2019. február 28.

Felelős: Novák Ferenc polgármester

Operatív felelős: Tóth Enikő projektmenedzser

**27/4. Zalakarosi Turisztikai Nonprofit Kft. részére előleg biztosítása**

Előadó: Czirákiné Pakulár Judit alpolgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 38/2019. (II.07.) számú határozata és a Pénzügyi, Városüzemeltetési, Ügyrendi és Humánpolitikai Bizottság 43/2019. (II.07.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy a 2019. szeptember 15-éig esedékes támogatásból kerül az előleg levonásra.

Czirákiné Pakulár Judit: Szavazásra teszi fel a bizottsági javaslat elfogadását.

 Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 42/2019. (II.07.) számú határozata:**

1./ Zalakaros Város Önkormányzat Képviselőtestülete a Zalakarosi Turisztikai Nonprofit Kft részére 10.000.000 forint támogatási előleg kifizetését engedélyezi a 2019. évi költségvetésben meghatározott 62.250.000 forint támogatási keret terhére, azzal a kiegészítéssel, hogy a 2019. szeptember 15-éig esedékes támogatásból kerül az előleg levonásra.

2./ Zalakaros Város Önkormányzat Képviselőtestülete felhatalmazza a polgármestert az előleg szerződés aláírására.

Határidő: azonnal
Felelős: Novák Ferenc polgármester
Operatív felelős: Dr. Szentgyörgyvölgyi Eszter, jogi referens
 Horváthné Juhász Barbara pénzügyi osztályvezető – tájékoztatásul a
 költségvetés számára

Czirákiné Pakulár Judit: Bejelenti, hogy a képviselőtestület 18,27 órától zárt ülés keretében folytatja munkáját.

Czirákiné Pakulár Judit: Bejelenti, hogy a képviselőtestület 19,23 órától nyílt ülés keretében folytatja munkáját.

**27/5. Gyógyhelyfejlesztési projekt**

Előadó: Czirákiné Pakulár Judit alpolgármester

 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 40/2019. (II.07.) számú határozata és a Pénzügyi, Városüzemeltetési, Ügyrendi és Humánpolitikai Bizottság 45/2019. (II.07.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Czirákiné Pakulár Judit: Szavazásra teszi fel az előterjesztés szerinti határozati javaslatot.

 Képviselőtestület 4 igen szavazattal, ellenszavazat nélkül és 1 tartózkodással a javaslatot elfogadta és az alábbi határozatot hozta:

**Képviselőtestület 52/2019. (II.07.) számú határozata:**

1./ Zalakaros Város Önkormányzat Képviselőtestülete a Gazdasági, Városfejlesztési és Turisztikai, valamint a Pénzügyi, Városüzemeltetési, Ügyrendi és Humánpolitikai Bizottság javaslata alapján a „Gyógyhelyi fejlesztés 2018” tárgyú eredménytelen nyílt eljárást követően hirdetmény nélküli tárgyalásos eljárást indít a közbeszerzésekről szóló 2015. évi CXLIII. törvény (a továbbiakban: Kbt.)  98. § (2) bekezdés a) pontja alapján, mivel  a nyílt eljárás a Kbt. 75. § (2) bekezdés b) pontja alapján úgy lett eredménytelen, hogy az eljárásban benyújtott minden ajánlat meghaladta az ajánlatkérő rendelkezésére álló anyagi fedezet összegét, továbbá a közbeszerzés feltételei időközben lényegesen nem változtak meg, és az ajánlatkérő a tárgyalásra meghívja a nyílt eljárás mindazon ajánlattevőit, amelyek ajánlata nem a Kbt. 73. § (1) bekezdés b) vagy d) pontja alapján érvénytelen, és ajánlatuk megfelelt az előírt formai követelményeknek.
2./ Zalakaros Város Önkormányzat Képviselőtestülete a tárgyalások során a beszerzés műszaki tartalmát az előterjesztés mellékletének megfelelően kívánja módosítani, a Kbt. 88. § (6) bekezdésében meghatározott korlátokra figyelemmel, és az így módosított műszaki tartalomra vonatkozóan kerülhet sor az ajánlattevőktől módosított árajánlat megkérésére.
Elmaradó tételek:

1. Új téren a 8 cm-es térburkolat részleges elhagyása (A 2623 m2 8 cm vastagságú burkolatból 1490 m2 marad el.)
2. Új téren a 6 cm-es térburkolat részleges elhagyása (A 3960 m2 6 cm vastagságú burkolatból 1823 m2 marad el.)
3. Hidak elhagyása az Arborétumban
4. Sétány részleges elhagyása Arborétumban (50 m)

Csökkent költséggel megvalósuló tételek:

1. Szökőkút gépészet - áralkuval, közbesz. eljáráson belül
2. SUD (szikkasztó) - külön beszerzés
3. Borházak - külön beszezés

3./ Zalakaros Város Önkormányzat Képviselőtestülete a hirdetmény nélküli tárgyalásos eljárásban a tárgyalás lefolytatásában való részvételre felkéri a közbeszerzési szakértőn kívül Novák Ferenc polgármestert, Czirákiné Pakulár Judit alpolgármester asszonyt, Horváth Vencelt, a gazdasági bizottság elnökét.
4./ A tárgyalásos eljárás a Magyar Turisztikai Ügynökség, mint konzorciumi partner egyetértő véleménye mellett kerül megindításra.
Határidő: azonnal
Felelős: Novák Ferenc polgármester
Operatív felelős: Tóth Enikő projektmenedzser

Czirákiné Pakulár Judit: Mivel a nyílt ülésen tárgyalandó napirend nem volt, megköszönte a részt vételt és az ülést 19,24 órakor bezárta.

Kmft.

 Czirákiné Pakulár Judit Szabóné dr. Csányi Marianna

 Alpolgármester Jegyző

 Horváth Vencel Szirtes Balázs

 Jkv. hitelesítő Jkv. hitelesítő